ऋषि कपूर की भारत वापसी में लगेगा अभी और समय, रणबीर कपूर की शादी को लेकर हैं एक्साइटेड!  
ऋषि कपूर की भारत वापसी पर अटकलों को लगा विराम
अमेरिका में करवा रहे हैं इलाज
रणबीर-आलिया की कथित दोस्ती है सुर्खियों में
बॉलीवुड एक्टर ऋषि कपूर (Rishi Kapoor) ने इस महीने भारत लौटने की अपनी किसी भी योजना की बात को सिरे से नकार दिया है. अटकलें लगाई जा रही थीं कि अस्वस्थ अभिनेता ऋषि कपूर (Rishi Kapoor) अमेरिका में अपना इलाज कराने के बाद भारत लौट सकते हैं. मीडिया रिपोर्टों के मुताबिक, ऋषि कपूर (Rishi Kapoor) ने अपने एक दोस्त को बताया था कि वह मार्च के अंत तक भारत लौट सकते हैं. इस तरह ऋषि कपूर की भारत वापसी को लेकर सभी अटकलों पर विराम लग गया है. 
A post shared by neetu Kapoor. Fightingfyt (@neetu54) on Mar 5, 2019 at 8:20pm PST
हालांकि जब अमेरिका में ऋषि कपूर (Rishi Kapoor) से संपर्क किया गया तो, उन्होंने निकट भविष्य में भारत लौटने की किसी भी योजना को सिरे से नकार दिया. स्वास्थ्य के बारे में पूछ जाने पर ऋषि कपूर (Rishi Kapoor) ने कहा कि उपचार के बाद वह ठीक हैं, लेकिन स्वास्थ्य सुधरने की प्रक्रिया में थोड़ा वक्त लग रहा है. कपूर परिवार के एक करीबी सूत्र ने बताया, "ऋषि घर लौटने के लिए बेहद उत्सुक हैं. उन्हें बेटे की शादी (रणबीर कपूर (Ranbir Kapoo) कथित तौर पर आलिया भट्ट (Alia  Bhatt) से शादी के लिए तैयार हैं) की योजना बनानी है. इसके लिए वे दिन गिन रहे हैं."
A post shared by neetu Kapoor. Fightingfyt (@neetu54) on Feb 20, 2019 at 6:06pm PST
सूत्रों के मुताबिक, 'ऋषि अभी लौटने की स्थिति में नहीं हैं, उनका उपचार धीरे-धीरे चल रहा है. आशा है कि वे कुछ महीनों में घर लौटेंगे. लेकिन इस महीने के अंत में तो बिल्कुल नहीं.' ऋषि कपूर (Rishi Kapoor) न्यूयॉर्क में इलाज करवा रहे हैं और नीतू कपूर उनके साथ हैं. ऋषि कपूर और नीतू कपूर पिछले सितंबर में अमेरिका गए थे, जहां 66 वर्षीय बॉलीवुड एक्टर का इलाज चल रहा है. हालांकि ऋषि कपूर किस तकलीफ से जूझ रहे हैं, इस बारे में अभी तक कोई जानकारी नही दी गई है.